CELEX: 32010R0462
Language: et
Date: 2010-05-27 00:00:00
Title: Komisjoni määrus (EL) nr 462/2010, 27. mai 2010 , millega kuulutatakse kvoodiaastaks 2010 välja pakkumismenetlus kolmandatest riikidest Hispaaniasse imporditava maisi tollimaksu vähendamiseks

28.5.2010   
            
            
               ET
            
            
               Euroopa Liidu Teataja
            
            
               L 129/58
            
         KOMISJONI MÄÄRUS (EL) nr 462/2010,
   27. mai 2010,
   millega kuulutatakse kvoodiaastaks 2010 välja pakkumismenetlus kolmandatest riikidest Hispaaniasse imporditava maisi tollimaksu vähendamiseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,
   ning arvestades järgmist:
   
               (1)
            
            
               Vastavalt mitmepoolsete kaubandusläbirääkimiste Uruguay voorus sõlmitud põllumajanduslepingule (2) on ühendus võtnud kohustuse importida Hispaaniasse teatav maisikogus.
            
         
               (2)
            
            
               Komisjoni 18. detsembri 2008. aasta määruse (EÜ) nr 1296/2008 (millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta) (3) II peatükis on sätestatud üksikasjalikud eeskirjad imporditollimaksu vähendamise kohaldamiseks, et tagada kõnealuse määruse artikli 1 lõigetes 1 ja 2 osutatud koguste tegelik import.
            
         
               (3)
            
            
               Hispaania 2010. aasta turuolukorda arvestades tuleks välja kuulutada pakkumismenetlus maisi imporditollimaksu vähendamiseks, selleks et impordikvoot täiel määral ära kasutada.
            
         
               (4)
            
            
               Komisjoni määrusega (EÜ) nr 676/2009 (4) kuulutati välja kuni 17. detsembrini 2009 kehtinud pakkumismenetlus kolmandatest riikidest Hispaaniasse imporditava maisi tollimaksu vähendamiseks. Komisjoni määrusega (EL) nr 1292/2009 (5) pikendati pakkumiskutse kehtivusaega 27. maini 2010. Määrus (EÜ) nr 676/2009 tuleks seega kehtetuks tunnistada.
            
         
               (5)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesolevaga kuulutatakse välja pakkumismenetlus määruse (EÜ) nr 1234/2007 artiklis 136 osutatud imporditollimaksu vähendamiseks Hispaaniasse imporditava maisi puhul.
   2.   Kohaldatakse määruse (EÜ) nr 1296/2008 sätteid.
   Artikkel 2
   Pakkumismenetlus kestab kuni 16. detsembrini 2010. Pakkumiskutse kehtivusajal korraldatakse osalisi pakkumismenetlusi, mille raames on pakkumiste esitamise tähtaeg määratud kindlaks pakkumiskutse teadaandes.
   Artikkel 3
   Kõnealuste pakkumismenetluste põhjal väljaantavad impordilitsentsid kehtivad 50 päeva alates nende väljaandmise kuupäevast määruse (EÜ) nr 1296/2008 artikli 11 lõikes 4 määratletud tähenduses.
   Artikkel 4
   Määrus (EÜ) nr 676/2009 tunnistatakse kehtetuks.
   Artikkel 5
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2010.
   Määrus kaotab kehtivuse 16. detsembril 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. mai 2010
      
         
            Komisjoni nimel, presidendi eest,
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  EÜT L 336, 23.12.1994, lk 22.
   
      (3)  ELT L 340, 19.12.2008, lk 57.
   
      (4)  ELT L 196, 28.7.2009, lk 6.
   
      (5)  ELT L 347, 24.12.2009, lk 22.